બાળકને ચર્ચાવિચારણામાં ભાગીદાર બનાવો: મા-બાપ બાળક માટે કોઈ પણ નિર્ણય લેવાનો આવે ત્યારે એની તરફેણ કે વિરુદ્ધના મુદ્દા બાળકને જાતે વિચારવા દેતા નથી, પોતે જ વિચારી લે છે, અને પોતે જ નિર્ણય લે છે. નિર્ણય લેવાની પ્રક્રિયામાં બાળકને ભાગીદાર બનાવતા નથી. બાળકના જીવનની મહત્વની બાબતોમાં બાળકની ભાગેદારી ન હોય એવા ઘરોમાં બાળક વધારે ચંચળ અને વધારે તરંગી બને છે. બાળકના અભિપ્રાય લેવામાં આવતા હોય એવા ઘરમાં બાળક જલ્દી મેચ્યોર થાય છે.